

Οί 9 ί(Λΐ 5 ^ 9 ηεοΙ βγ I 
ΤΐΊβοϋοΓΟβ Μουιηαρι 
ΡβΙε: 2012.06.ΜΠ9:40:15 
ΕΕ5Τ 
Ρθ35θπ: δίβΠθο ΡϋΡ 
(βΓηόβεΙεΙβοΙ) ι 
ίοοβίίοη: Α0τβ|5, ΕΙΙίπϊΚο 
Τ γρο9Γ3ίίο 


2649 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ Αρ. Φύλλου 329 

8 Ιουνίου 2012 


ΔΙ ΑΚΗΡΥΞΕ ΙΣ 

(ΐ) 

ΥΠΟΥΡΓΕΙΟ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΕΘΝΙΚΟ ΚΕΝΤΡΟ ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΥΤΟΔΙΟΙΚΗΣΗΣ 

Αριθμ. 6591 

Το Διοικητικό Συμβούλιο (Δ.Σ.) του Εθνικού Κέντρου 
Δημόσιας Διοίκησης και Αυτοδιοίκησης, με την υπ’ αριθ. 
3778/30-3-2012 απόφασή του, προκηρύσσει Δημόσιο 
Ανοικτό Διαγωνισμό με σφραγισμένες προσφορές και 
με κριτήριο κατακύρωσης συμφερότερη από οικονομική 
άποψη προσφορά για την εκμίσθωση και λειτουργία 
κυλικείου ευρισκόμενου εντός του κτιρίου του Εθνικού 
Κέντρου Δημόσιας Διοίκησης και Αυτοδιοίκησης, επί της 
οδού Πειραιώς 211 και Θράκης 2 στον Ταύρο Αττικής 
(στο ισόγειο). 

Ο ανάδοχος θα αναλάβει την εκμίσθωση του κυλικεί¬ 
ου, προς εξυπηρέτηση σε είδη κυλικείου των εργαζο¬ 
μένων και των επιμορφωνόμενων προγραμμάτων του 
Ε.Κ.Δ.Δ.Α. 

Το κυλικείο θα στεγαστεί στο ισόγειο του κτιρίου 
του Ε.Κ.Δ.Δ.Α. επί της οδού Πειραιώς 211 και Θράκης 2, 
στον Ταύρο - Αττικής, με επιφάνεια 260 τετραγωνικά 
μέτρα (μαζί με το πατάρι) και περιλαμβάνει χώρο για 
την ανάπτυξη τραπέζιών μετά καθισμάτων. 

Η διάρκεια της μίσθωσης ορίζεται για τρία (3) έτη 
και το ελάχιστο όριο μηνιαίου μισθώματος στο ποσό 
των 3.616,00 €. 

Δικαίωμα συμμετοχής στο διαγωνισμό έχουν: 

• Τα φυσικά ή νομικά πρόσωπα 

• Ενώσεις προμηθευτών που υποβάλλουν κοινή προ¬ 
σφορά 

• Συνεταιρισμοί 

Δεν έχουν δικαίωμα συμμετοχής: 

(α) Όσοι στο παρελθόν υπήρξαν μισθωτές αναψυκτη- 
ρίων/κυλικείων μουσείων ή αρχαιολογικών χώρων, οι 
οποίοι αποδεδειγμένα παραβίασαν ουσιώδεις όρους 
των σχετικών μισθωτικών συμβάσεων και υπάρχει περί 
τούτου δυναστική ή εξώδικη όχληση του εκμισθωτή. 

(β) Όσοι αποκλείσθηκαν τελεσίδικα από δημόσιους 
διαγωνισμούς υπηρεσίας του Δημόσιου τομέα, γιατί δεν 
εκπλήρωσαν συμβατικές τους υποχρεώσεις. 


(γ) Όσοι κατά το παρελθόν αποδεδειγμένα παραβί¬ 
ασαν όρους λειτουργίας καταστημάτων υγειονομικού 
ενδιαφέροντος (ενδεικτικά όσοι υπέπεσαν σε σοβαρές 
παραβάσεις σχετικά με τους όρους υγιεινής και λει¬ 
τουργίας, τις αστυνομικές, υγειονομικές ή διοικητικές 
διατάξεις, τις διατάξεις για το ωράριο λειτουργίας, τις 
διατάξεις για τη διατίμηση, τις διατάξεις για την απα¬ 
σχόληση προσωπικού). 

Οι υποψήφιοι θα πρέπει να υποβάλουν τις προσφορές 
σύμφωνα με τα οριζόμενα στην παρούσα προκήρυξη το 
αργότερο μέχρι την Τετάρτη 11/7/2012 και ώρα 11:00 π.μ. 
στα γραφεία του Ε.ΚΔ.Δ.Α., στον 1° όροφο. 

Προσφορές που θα κατατεθούν μετά την προαναφε- 
ρόμενη ημερομηνία και ώρα είναι εκπρόθεσμες και δεν 
παραλαμβάνονται. 

Οι υποβαλλόμενες στο διαγωνισμό προσφορές ισχύουν 
και δεσμεύουν τον προσφέροντα για εκατόν είκοσι (120) 
ημέρες, προθεσμία που αρχίζει από την επόμενη της ημε¬ 
ρομηνίας λήξης της προθεσμίας υποβολής προσφορών. 

Οι προσφορές πρέπει να έχουν συνταχθεί στην ελ¬ 
ληνική γλώσσα. 

Περίληψη της προκήρυξης θα δημοσιευθεί στον Ελ¬ 
ληνικό Τύπο και στο «Τεύχος Διακηρύξεων Δημοσίων 
Συμβάσεων» της Εφημερίδας της Κυβερνήσεως. 

Για περισσότερες πληροφορίες και για την παραλαβή 
του Τεύχους της Διακήρυξης οι ενδιαφερόμενοι μπο¬ 
ρούν να απευθύνονται. 


ΕΘΝΙΚΟ ΚΕΝΤΡΟ ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΥΤΟΔΙΟΙΚΗΣΗΣ 

Ταχυδρομική 

Διεύθυνση: 

Πειραιώς 211 και Θράκης 2 - Ταύρος, 
Αθήνα 

Τηλέφωνο: 

2131306208 

Ρ3Χ: 

213 1306480 

Πληροφορίες: 

Αφροδίτη Μπαλού 

Ηλεκτρονικό 

Ταχυδρομείο: 

303 ΐου@θΙ<άά. 9 Γ 

Το τεύχος της διακήρυξης είναι επίσης 
καταχωρημένο στον ιστοχώρο του ΕΚΔΔΑ 
(διεύθυνση άΙίρΥ/νννννν.θΚάά.ρΓ) 


Ταύρος, 6 Ιουνίου 2012 


Ο Πρόεδρος του Δ.Σ. 
ΝΙΚΟΛΑΟΣ - ΚΟΜΝΗΝΟΣ ΧΛΕΠΑΣ 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 


( 2 ) 

ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ ΑΠΟΧΕΤΕΥΣΗΣ 
ΔΗΜΟΥ ΚΕΡΚΥΡΑΣ 

Αριθμ. 4080 

Η ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ ΑΠΟΧΕΤΕΥ¬ 
ΣΗΣ ΔΗΜΟΥ ΚΕΡΚΥΡΑΣ διακηρύσσει τη με ανοικτή 
δημοπρασία επιλογή αναδόχου για την κατασκευή 
της εργολαβίας: «ΟΛΟΚΛΗΡΩΣΗ ΚΑΤΑΣΚΕΥΗΣ ΔΙΚΤΥ¬ 
ΩΝ ΑΠΟΧΕΤΕΥΣΗΣ Δ.Δ. ΣΙΔΑΡΙΟΥ» προϋπολογισμού 
711.009,00 Ευρώ (με Φ.Π.Α.), που αφορά τμήμα με το 
οποίο ολοκληρώνεται το έργο «Αποχέτευση και βιο¬ 
λογική επεξεργασία Ακαθάρτων Δήμου Εσπεριών - α' 
Φάση Δ.Δ. Σιδαρίου». 

Ο συνολικός προϋπολογισμός του έργου αφορά ερ¬ 
γασίες που ανήκουν στην κατηγορία των υδραυλικών 
και ηλεκτρομηχανολογικών έργων. 

Το έργο δημοπρατείται σύμφωνα με τις διατάξεις του 
άρθρου 6 του Ν. 3669/2008 (προσφορά με επιμέρους 
ποσοστά έκπτωσης). 

Το έργο χρηματοδοτείται από Πιστώσεις του Προ¬ 
γράμματος Δημοσίων Επενδύσεων (αριθ. ενάρ. Έργου 
ΣΑΕΠ 0223 2005ΕΠΩ2230110) και ίδιους πόρους ΔΕΥΑΚ 
και υπόκειται στις κρατήσεις για τους ΟΤΑ που προ- 
βλέπονται για τα έργα αυτά. 

Με το έργο προβλέπεται η κατασκευή του αντλιο¬ 
στασίου Σιδαρίου, τμήμα δικτύου που διερχόταν από 
το ρέμα Μέλιτσα, τμήμα δικτύου στην παραλιακή ζώνη 
για την διάβαση τάφρου και η διασύνδεση του αντλι¬ 
οστασίου με τα κατασκευασθέντα δίκτυα βαρύτητας 
και κατάθλιψης. 

Επίσης προβλέπεται η αποκατάσταση φθορών του 
σταθμού Β/Κ Σιδαρίου όπου περιλαμβάνονται η απο¬ 
κατάσταση των καλωδιώσεων που κλάπηκαν και η 
αποκατάσταση των ηλεκτρικών πινάκων, του ηλεκτρο- 
παραγωγού ζεύγους, του αυτοματισμού λειτουργίας 
καθώς και 5 αντλίες οι οποίες κλάπηκαν. Τα όρια της 
παρούσας εργολαβίας βρίσκονται στην περιοχή του 
Δ.Δ. Σιδαρίου. 

Ως ημερομηνία λήξης της προθεσμίας παραλαβής των 
προσφορών στο διαγωνισμό, ορίζεται η 26/06/2012, ημέ¬ 
ρα Τρίτη. Ώρα λήξης της υποβολής προσφορών ορίζεται 
η 10:00 π.μ. 

Για την έγκυρη συμμετοχή στο διαγωνισμό κατατίθε¬ 
νται από τους διαγωνιζόμενους, εγγυητικές επιστολές 
συμμετοχής, που ανέρχονται στο ποσό των 11.561 ΕΥΡΩ. 
Οι εγγυητικές επιστολές απευθύνονται στη ΔΕΥΑ ΚΕΡ¬ 
ΚΥΡΑΣ και σε περίπτωση διαγωνιζόμενης κοινοπραξίας 
πρέπει να είναι κοινές υπέρ όλων των μελών της. 

Στο διαγωνισμό δικαιούνται να συμμετάσχουν: 

- Μεμονωμένες εργοληπτικές επιχειρήσεις: 

α. Εγγεγραμμένες στο Μητρώο Εργοληπτικών Επι¬ 
χειρήσεων (Μ.Ε.ΕΠ.) που τηρείται στη Γ.Γ.Δ.Ε. του Υ.ΠΕ. 
ΧΩ.Δ.Ε., εφόσον ανήκουν στην Α2 ΚΑΙ ΑΝΩ τάξη για 
έργα κατηγορίας Υδραυλικών και Α2 ΚΑΙ ΑΝΩ τάξη για 
έργα κατηγορίας ΗΛΕΚΤΡΟΜΗΧΑΝΟΛΟΓΙΚΩΝ σύμφωνα 
και με την ισχύουσα νομοθεσία. 

β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει τη συμφωνία για τις 
Δημόσιες Συμβάσεις (Σ.Δ.Σ.) του Παγκόσμιου Οργανι¬ 
σμού Εμπορίου (Π.Ο.Ε.), στα οποία τηρούνται επίσημοι 
κατάλογοι αναγνωρισμένων εργοληπτών, εφόσον είναι 


εγγεγραμμένες στους καταλόγους αυτούς και σε τάξη 
και κατηγορία αντίστοιχη με τις καλούμενες του Ελλη¬ 
νικού Μητρώου Μ.Ε.ΕΠ. 

γ. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

- Κοινοπραξίες Εργοληπτικών Επιχειρήσεων κατά τις 
ισχύουσες διατάξεις. 

Οι ενδιαφερόμενοι μπορούν να παραλάβουν τα τεύχη 
από την ΔΕΥΑΚ μέχρι και την Πέμπτη 21/06/2012. Εφόσον 
ζητηθούν εμπρόθεσμα χορηγούνται το αργότερο εντός 
της επόμενης εργάσιμης ημέρας από την υποβολή της 
αίτησης χορήγησης. 

Γ ια την παραλαβή των τευχών, οι ενδιαφερόμενοι κα¬ 
ταβάλλουν τη δαπάνη αναπαραγωγής τους, που ανέρ¬ 
χεται σε πενήντα (50) ΕΥΡΩ με ΦΠΑ, στο ταμείο της 
ΔΕΥΑΚ, εκτός αν αναλάβουν την αναπαραγωγή των 
τευχών με δική τους δαπάνη και επιμέλεια. 

Κέρκυρα, 30 Μαΐου 2012 

Ο Πρόεδρος του Δ.Σ. 

ΣΠΥΡΟΣ ΜΟΥΖΑΚΙΤΗΣ 

-♦- 

(3) 

ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ 
ΔΙΕΥΘΥΝΣΗ ΤΕΧΝΙΚΩΝ ΕΡΓΩΝ 
ΠΕΡΙΦΕΡΕΙΑΚΗΣ ΕΝΟΤΗΤΑΣ ΦΩΚΙΔΑΣ 

Αριθμ. 62080/2056 

1. Η ΔΙΕΥΘΥΝΣΗ ΤΕΧΝΙΚΩΝ ΕΡΓΩΝ Π.Ε. ΦΩΚΙΔΑΣ 
προκηρύσσει ανοικτό διαγωνισμό, για την ανάθεση του 
έργου «Ανακατασκευή οδοστρώματος Ε.Ο. εντός οικι¬ 
σμού Χρισσού Α' φάση» με προϋπολογισμό 250.000,00 
ευρώ. 

Το έργο συντίθεται από τις ακόλουθες κατηγορίες 
εργασιών: 

α) κατηγορία: ΟΔΟΠΟΙΙΑ, με προϋπολογισμό 200.430,62 
ευρώ (100%) (δαπάνη εργασιών, ΓΕ και ΟΕ και απρόβλε¬ 
πτα και αξία ασφάλτου). 

2. Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κλπ) από την έδρα της υπηρεσίας της 
Δ/ΝΣΗΣ ΤΕΧΝΙΚΩΝ ΕΡΓΩΝ της Π.Ε. Φωκίδας, οδός Γι- 
δογιάννου 31 ΑΜΦΙΣΣΑ, 2 ος όροφος, μέχρι 28.06.2012. Η 
διακήρυξη του έργου έχει συνταχθεί κατά το εγκεκρι¬ 
μένο από τον υπουργό ΠΕΧΩΔΕ υπόδειγμα τύπου Β. 
Πληροφορίες στο τηλέφωνο 22653 50.562, ΡΑΧ επικοι¬ 
νωνίας 22653 50.565, αρμόδιοι υπάλληλοι για επικοινωνία 
Τσαπλαρή Κων/να και Γερεντέ Ελένη. 

3. Ο διαγωνισμός θα διεξαχθεί στις 03.07.2012, ημέρα 
ΤΡΙΤΗ και ώρα 10 π.μ. (λήξη επιδόσεως - παραλαβής 
προσφορών) και το σύστημα υποβολής προσφορών 
είναι με ΕΝΙΑΙΟ ΠΟΣΟΣΤΟ ΕΚΠΤΩΣΗΣ, του άρθρου 5 
του Ν. 3669/2008. 

Σε περίπτωση που η δημοπρασία δεν διεξαχθεί την 
ανωτέρω ημερομηνία θα επαναληφθεί σε νέα ημερομη¬ 
νία, σύμφωνα με το άρθρο 18 της διακήρυξης. 

4. Στο διαγωνισμό γίνονται δεκτοί: 

α) ημεδαποί διαγωνιζόμενοι, μεμονωμένοι ή σε κοι¬ 
νοπραξία, εγγεγραμμένοι στο Μ.Ε.ΕΠ., που καλύπτουν 

τις κατηγορίες και τάξεις του έργου, ήτοι τάξεις Α2 και 
άνω στην κατηγορία Οδοποιίας. 

β) Αλλοδαποί διάγωνιζόμενοι που αποδεικνύουν ότι 
κατά την τελευταία πενταετία έχουν εκτελέσει έργα 
παρόμοια (ποιοτικά και ποσοτικά) με το δημοπρατού- 
μενο. 

5. Για τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής, όπου θα απευθύνεται 
προς τη Δ.Τ.Ε. της Π.Ε. Φωκίδας, ύψους 3.941,00 ευρώ και 
ισχύ τουλάχιστον 10 μήνες μετά την ημέρα διεξαγωγής 
του διαγωνισμού. Ο χρόνος ισχύος των προσφορών 
είναι 9 μήνες. 

6. Το έργο χρηματοδοτείται από το ΚΑΠ 2012, ποσού 
250.000 ευρώ και με πίστωση για το 2012, 250.000,00 
ευρώ. 

7. Το αποτέλεσμα της δημοπρασίας θα εγκριθεί από 
την Οικονομική Επιτροπή της Περιφέρειας Στερεός Ελ¬ 
λάδας. 

Άμφισσα, 31 Μάΐου 2012 

Η Αντιπεριφερειάρχης 
ΠΑΝΑΓΙΩΤΑ ΓΑΖΗ 
-♦- 

(4) 

ΝΟΜΟΣ ΑΤΤΙΚΗΣ 
ΔΗΜΟΣ ΠΑΛΛΗΝΗΣ 

Αριθμ. 14815 

Ο ΔΗΜΟΣ ΠΑΛΛΗΝΗΣ, προκηρύσσει ανοικτό διαγωνι¬ 
σμό για την ανάθεση του έργου: «ΠΛΑΚΟΣΤΡΩΣΗ ΠΕΖΟ¬ 
ΔΡΟΜΙΩΝ ΔΙΑΦΟΡΩΝ ΟΔΩΝ ΕΤΟΥΣ 2012 ΔΗΜΟΤΙΚΗΣ 
ΕΝΟΤΗΤΑΣ ΑΝΘΟΥΣΑΣ», με προϋπολογισμό 83.640,00 
Ευρώ (με αναθεώρηση και Φ.Π.Α. 23%). 

Το έργο συντίθεται από την ακόλουθη κατηγορία 
εργασιών: 

• κατηγορία ΟΔΟΠΟΙΙΑΣ, με προϋπολογισμό 67.849,00 € 
(εργασίες, ΓΕ και ΟΕ 18%, απρόβλεπτα 15%) 

2. Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού, από την Τεχνική Υπηρε¬ 
σία του Δήμου Γέρακα πληρώνοντας το αντίτιμο των 
20,00 € (Δευτέρα - Παρασκευή κατά τις ώρες 8:00-13:00), 
μέχρι και την Πέμπτη 21 Ιουνίου 2012. 

Η διακήρυξη του έργου έχει συνταχθεί κατά το εγκε¬ 
κριμένο από τον υπουργό ΠΕΧΩΔΕ, υπόδειγμα τύπου 
Β. 

Πληροφορίες στο τηλέφωνο: 210.66.04.649, ΡΑΧ επι¬ 
κοινωνίας: 210.66.04.646, αρμόδιος υπάλληλος για επι¬ 
κοινωνία: Οικονόμου Σοφία. 

3. Ο διαγωνισμός θα διεξαχθεί την 26 η Ιουνίου 2012 
ημέρα Τρίτη, με ώρα λήξης παραλαβής των προσφορών 
τις 10.00 π.μ. και το σύστημα υποβολής προσφοράς που 
περιλαμβάνει «επί μέρους ποσοστών έκπτωσης κατά 
ομάδες τιμών και έλεγχο ομαλότητας αυτών» του άρ¬ 
θρου 4 παράγραφος 4β του Ν. 3669/2008 (ΚΔΕ). 

4. Στο διαγωνισμό γίνονται δεκτοί: 

α) διάγω νιζόμενοι, μεμονωμένοι, εγγεγραμμένοι στο 
Μ.Ε.ΕΠ., που καλύπτουν τις κατηγορίες και τάξεις του 
έργου 

• τάξεις Α1, Α 2, 1” τάξης ΕΝΤΟΣ ΝΟΜΟΥ ΕΔΡΑΣ στην 
κατηγορία ΟΔΟΠΟΙΙΑΣ. 

5. Για τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 1.357,00 ΕΥΡΩ, η 


οποία θα ισχύει το λιγότερο για διάστημα ΕΠΤΑ (7) 
μηνών από την ημερομηνία δημοπράτησης. 

Ο χρόνος ισχύος των προσφορών είναι ΕΞΙ (6) μήνες 
από την ημερομηνία λήξεως υποβολής των προσφορών, 
κατά το άρθρο 24 του Ν. 3669/2008. 

6. Το έργο χρηματοδοτείται ΣΑΤΑ του Δήμου Παλλή- 
νης για το έτος 2012. 

Προκαταβολή δε θα χορηγηθεί. 

7. Το αποτέλεσμα της δημοπρασίας θα εγκριθεί από 
την Οικονομική Επιτροπή του Δήμου Παλλήνης. 

Γέρακας, 25 Μα'ΐου 2012 

Ο Δήμαρχος 

ΑΘΑΝΑΣΙΟΣ Η. ΖΟΥΤΣΟΣ 

-♦- 

(5) 

ΓΕΝΙΚΟ ΠΑΝΑΡΚΑΔΙΚΟ ΝΟΣΟΚΟΜΕΙΟ ΤΡΙΠΟΛΗΣ 
«Η ΕΥΑΓΓΕΛΙΣΤΡΙΑ» 

Αριθμ. Διακ. 9033/2012 

Το Γενικό Παναρκαδικό Νοσοκομείο Τρίπολης «Η ΕΥ¬ 
ΑΓΓΕΛΙΣΤΡΙΑ» διενεργεί ανοικτό ενιαίο δημόσιο διαγω¬ 
νισμό για την ανάδειξη Εργολάβου Υπηρεσιών «ΣΙΤΙΣΗΣ- 
ΕΣΤΙΑΣΗΣ», για την κάλυψη των αναγκών του και την 
κάλυψη των αναγκών του Διασυνδεόμενου Ψυχιατρικού 
Νοσοκομείου σε ετήσια βάση, με κριτήριο κατακύρωσης 
τη συμφερότερη από οικονομικής άποψης προσφορά. Ο 
προϋπολογισμός ανέρχεται στα 233.000,00 € συμπερι¬ 
λαμβανομένου του αναλογούντος Φ.Π.Α., (170.000,00 € 
για το ΓΝ Τρίπολης και 63.000,00 € για το Ψυχιατρικό 
Νοσοκομείο Τρίπολης) η ημερομηνία λήξης υποβολής 
των προσφορών είναι στις 09.07.2012 ημέρα ΔΕΥΤΕΡΑ 
και ώρα 14:00 μ.μ., η ημερομηνία διεξαγωγής του διαγω¬ 
νισμού είναι στις 10.07.2012 ημέρα ΤΡΙΤΗ ώρα 12 π.μ. Δε 
γίνονται δεκτές εναλλακτικές προσφορές. Ημερομηνία 
δημοσίευσης στο ΦΕΚ στις 08.06.2012. 

Περισσότερα στοιχεία και πληροφορίες για τη δια¬ 
κήρυξη δίδονται στο τηλ.: 2713-601735, ίαχ: 2710-234373, 
αρμόδια υπάλληλος: Σ. Σαπουνάκη στο Τμήμα Προμη¬ 
θειών, Τέρμα Ερυθρού Σταυρού, Τ.Κ. 22 100, Τρίπολη. 

Τρίπολη, 5 Ιουνίου 2012 

Η Διοικήτρια 
ΕΛΕΝΗ ΣΙΟΥΡΟΥΝΗ 

-♦- 

( 6 ) 

ΝΟΜΟΣ ΜΕΣΣΗΝΙΑΣ 
ΔΗΜΟΣ ΜΕΣΣΗΝΗΣ 

Ο Δήμος ΜΕΣΣΗΝΗΣ προκηρύσσει πρόχειρο διαγω¬ 
νισμό με σφραγισμένες προσφορές με ενιαίο ποσοστό 
έκπτωσης με κριτήριο κατακύρωσης τη χαμηλότερη 
τιμή προσφοράς για την υλοποίηση της εργασίας «ΕΞΟ¬ 
ΠΛΙΣΜΟΣ ΥΔΡΟΓΕΩΤΡΗΣΗΣ Τ.Κ. ΕΛΛΗΝΟΕΚΚΛΗΣΙΑΣ» 
συνολικής προϋπολογιζόμενης δαπάνης 26.399,08 € με 
Φ.Π.Α. 23%. 

Ο διαγωνισμός θα διεξαχθεί στο Δημαρχείο Μεσσή¬ 
νης, αίθουσα δημοτικού συμβουλίου (Δ/νση: Δημάρχου 
Π. Πτωχού και Μεταμορφ. Σωτήρος, 24 200 Μεσσήνη) 
την 21-06-2012 ενώπιον της επιτροπής διαγωνισμού. 

Ώρα έναρξης του διαγωνισμού ορίζεται η 10.00" και 
ώρα λήξης παραλαβής των προσφορών η ΙΙ.ΟΟ'. Το ύψος 




2652 


ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 


της εγγύησης συμμετοχής ορίζεται σε 527,98 € κατ’ 
ελάχιστον και κατατίθενται με γραμμάτιο του Ταμεί¬ 
ου Παρακαταθηκών και Δανείων ή εγγυητική επιστολή 
αναγνωρισμένης Τράπεζας ή του ΤΣΜΕΔΕ. 

Στο διαγωνισμό μπορούν να συμμετέχουν φυσικά 
και νομικά πρόσωπα με εμπειρία σε εργασίες α) ΗΛΕ- 
ΚΤΡΟΜΗΧΑΝΟΛΟΓΙΚΕΣ έχοντας το ανάλογο πτυχίο β) 
Εργοληπτικές επιχειρήσεις εγγεγραμμένες στα Νομαρ¬ 
χιακά μητρώα αναλόγου βεβαιώσεως γ) Εγγεγραμμένες 
στο Μητρώο Εργοληπτικών Επιχειρήσεων (Μ.Ε.ΕΠ.) που 
τηρείται στη Γ.Γ.Δ.Ε. του Υπ. Υποδομών, Μεταφορών 
και Δικτύων, εφόσον ανήκουν: στην κατηγορία ΕΡΓΩΝ 
ΗΛΕΚΤΡΟΜΗΧΑΝΟΛΟΓΙΚΩΝ. 

Πληροφορίες για το διαγωνισμό παρέχονται κατά τις 
εργάσιμες ημέρες και ώρες από την Τεχνική υπηρεσία 
του δήμου, αρμόδιος υπάλληλος Βασίλειος Κουτίβας 
τηλ. 27223-60.135. Αντίγραφο των τευχών διαγωνισμού 
χορηγείται από την ανωτέρω υπηρεσία μέχρι και την 
20-06-2012, ώρα 12:00, από την Βασω Αγγελοπουλου, 
τηλ.27223-60.181 και Φαξ: 27223-60118. Η δαπάνη δημο¬ 
σίευσης της παρούσας, όσο και τυχόν επαναλήψεων, 
βαρύνει τον ανάδοχο (αρ. 46 Ν. 3801/2009). 

Ο Δήμαρχος 

ΣΤΑΘΗΣ ΑΝΑΣΤΑΣΟΠΟΥΛΟΣ 

-♦- 

(7) 

ΝΟΜΟΣ ΔΩΔΕΚΑΝΗΣΟΥ 
ΔΗΜΟΣ ΚΑΡΠΑΘΟΥ 

Αριθμ. 5222 

Περίληψη διακήρυξης πρόχειρου διαγωνισμού για την 
επιλογή αναδόχου της προμήθειας: «ΥΛΙΚΩΝ ΣΥΝΤΗΡΗ¬ 
ΣΗΣ ΚΑΙ ΕΠΙΣΚΕΥΗΣ ΚΟΙΜΗΤΗΡΙΩΝ ΕΔΡΑΣ ΔΗΜΟΥ ΚΑΙ 
Τ.Κ.» προϋπολογισμού 25.850,00 € χωρίς τον Φ.Π.Α. 

Ο Δήμος Καρπάθου προκηρύσσει Πρόχειρο Μειοδοτι¬ 
κό Διαγωνισμό με συμπλήρωση τιμολογίου και με σφρα¬ 
γισμένες προσφορές για την επιλογή αναδόχου για 
την προμήθεια: «ΥΛΙΚΩΝ ΣΥΝΤΗΡΗΣΗΣ ΚΑΙ ΕΠΙΣΚΕΥΗΣ 
ΚΟΙΜΗΤΗΡΙΩΝ ΕΔΡΑΣ ΔΗΜΟΥ ΚΑΙ Τ.Κ. ΕΤΟΥΣ 2012». 
Το κριτήριο κατακύρωσης του διαγωνισμού θα είναι η 
χαμηλότερη προσφορά. 

Ο ενδεικτικός προϋπολογισμός της προμήθειας ανέρ¬ 
χεται στο ποσό των 29.986,00 ευρώ συμπεριλαμβανο¬ 
μένου του Φ.Π.Α. 16%. 

Ο διαγωνισμός θα διεξαχθεί ενώπιον της αρμόδιας 
επιτροπής στο δημοτικό κατάστημα την 15 η Ιουνίου 2012, 
ημέρα Παρασκευή, με ώρα έναρξης παραλαβής προσφο¬ 
ρών 10:00 π.μ. και ώρα λήξης 10:30 π.μ. 

Στο διαγωνισμό μπορούν να συμμετέχουν φυσικά ή 
νομικά πρόσωπα, που είναι αναγνωρισμένοι προμηθευ¬ 
τές του δημοπρατούμενου αντικειμένου και παρέχουν 
εχέγγυο άρτιας εκτέλεσης της σύμβασης. 

Κάθε διαγωνιζόμενος μπορεί να συμμετέχει στο δια¬ 
γωνισμό υποβάλλοντας προσφορά για όλη την ποσότη¬ 
τα των προς προμήθεια υλικών του προϋπολογισμού. 

Εγγύηση συμμετοχής ορίζεται το 5% επί της προϋ- 
πολογισθείσης δαπάνης της προμήθειας συμπεριλαμ¬ 
βανομένου του Φ.Π.Α., και κατατίθεται με γραμμάτιο 
του Ταμείου Παρακαταθηκών και Δανείων ή εγγυητική 
επιστολή αναγνωρισμένης τράπεζας. 

Συγκεκριμένα το ύψος της εγγυητικής επιστολής συμ¬ 
μετοχής είναι 1.500,00 ευρώ. 


Οι ενδιαφερόμενοι μπορούν να ενημερωθούν πάνω 
σε όλα τα σχετικά με τη δημοπρασία έντυπα, στα γρα¬ 
φεία της Τεχνικής Υπηρεσίας, τηλ.: 22453-60135 και ώρες 
9:00 -14:00 μ.μ. 

Κάρπαθος, 5 Ιουνίου 2012 

Ο Δήμαρχος 
ΜΙΧΑΗΛ Φ. ΧΑΝΙΩΤΗΣ 

- ♦ - 

( 8 ) 

ΙΔΡΥΜΑ ΚΟΙΝΩΝΙΚΩΝ ΑΣΦΑΛΙΣΕΩΝ - 
ΕΝΙΑΙΟ ΤΑΜΕΙΟ ΑΣΦΑΛΙΣΗΣ ΜΙΣΘΩΤΩΝ 

ΤΟΠΙΚΟ ΥΠΟΚΑΤΑΣΤΗΜΑ ΙΚΑ - ΕΤΑΜ ΑΜΑΡΟΥΣΙΟΥ 

Το Τοπ. Υποκ/μα ΙΚΑ - ΕΤΑΜ Αμαρουσίου διενεργεί 
Δημόσιο Ανοικτό διαγωνισμό στις 11/07/12, ημέρα ΤΕ¬ 
ΤΑΡΤΗ και ώρα 13:30 μ.μ., με κριτήριο κατακύρωσης τη 
χαμηλότερη τιμή, για την επιλογή αναδόχου συνεργείου 
καθαριότητας, των κτιρίων όπου στεγάζονται: το Τοπ. 
Υποκ/μα ΙΚΑ - ΕΤΑΜ Αμαρουσίου (2.537 τ.μ.), η Τοπ. 
Μονάδα Υγείας ΕΟΠΥΥ Αμαρουσίου (2.467 τ.μ.), καθώς 
και του κτιρίου που στεγάζονται τα Τοπικά Ιατρεία Ν. 
Ερυθραίας ΕΟΠΥΥ (872 τ.μ.), σύνολο 5.876 τ.μ., για χρο¬ 
νικό διάστημα 1 έτους. 

Προϋπολογισμός: Πιθανή δαπάνη 133.716,00 ΕΥΡΩ συ¬ 
μπεριλαμβανομένου του ΦΠΑ. 

Ημερομηνία λήξης κατάθεσης των προσφορών: στις 
11/07/12 ημέρα ΤΕΤΑΡΤΗ και ώρα 12:30 μ.μ. 

Ο παραπάνω διαγωνισμός θα διεξαχθεί στα γραφεία 
του Υποκ/τος ΙΚΑ - ΕΤΑΜ ΑΜΑΡΟΥΣΙΟΥ, Χατζηαντωνίου 
15, Μαρούσι - 3 ος όροφος - γρ. Γραμματείας - τηλέφωνο: 
210-8129207, αρμόδια υπάλληλος Αγγ. Χατζηαγγελάκη 
(για περισσότερες πληροφορίες). 

Επιβάρυνση Δημοσίου. 

Η Διευθύντρια 
ΛΑΜΠΡΙΝΗ ΤΣΙΚΡΙΚΑ 

- ♦ - 

Ο) 

ΝΟΜΟΣ ΧΙΟΥ 

ΔΗΜΟΣ ΧΙΟΥ 

Αριθμ. 26538 

1. Ο Δήμος Χίου, προκηρύσσει πρόχειρο διαγωνισμό 
για την ανάθεση του έργου «ΕΠΙΣΚΕΥΑΣΤΙΚΕΣ ΑΝΑΓΚΕΣ 
ΣΧΟΛΕΙΩΝ» με προϋπολογισμό 230.000,00 ΕΥΡΩ (με 
ΦΠΑ). Οι εργασίες του έργου ανήκουν στην κατηγορία 
των έργων ΟΙΚΟΔΟΜΙΚΑ. Ο διαγωνισμός θα διεξαχθεί 
στις 26/06/2012 ημέρα Τρίτη και ώρα 10:00 στην έδρα 
της υπηρεσίας στην οδό Οινοπίωνος 1, 82100 Χίος. 

2. Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κ.λπ.) από τα γραφεία του κεντρικού 
Δημαρχείου του ΔΗΜΟΥ ΧΙΟΥ, Πληροφορίες Βασιλική 
Δαλαβάγκα τηλ.: 22713 50834, μέχρι και την προηγού¬ 
μενη ημέρα από την ημέρα της δημοπρασίας δηλαδή 
μέχρι και την 25/06/2012. 

3. Η οικονομική προσφορά των διαγωνιζομένων θα 
υποβληθεί με το σύστημα προσφοράς με ενιαίο ποσο¬ 
στό έκπτωσης στις τιμές του τιμολογίου και θα συντάσ- 
σεται σε έντυπο της υπηρεσίας σύμφωνα με το άρθρο 
5 του Ν.3669/08 (ΚΔΕ). 

4. Στο διαγωνισμό γίνονται δεκτοί 

α) Ημεδαποί διαγωνιζόμενοι, μεμονωμένοι ή σε κοινο¬ 
πραξία, εγγεγραμμένοι στο Μ.Ε.ΕΠ., που καλύπτουν τις 
κατηγορίες και τάξεις του έργου, ήτοι: 

1. Για την κατηγορία ΟΙΚΟΔΟΜΙΚΑ: Α2 1 η και 2 η τάξης 
που έχουν την έδρα τους εντός του νομού Χίου ή έχουν 
δηλώσει στο Μ.Ε.ΕΠ. ως δεύτερο νομό το νομό Χίου 
καθώς και Α2 1 η και 2 Π τάξης που έχουν την έδρα τους 
εκτός του νομού Χίου 

Στη δημοπρασία γίνονται δεκτές και επιχειρήσεις 
εγγεγραμμένες στα Νομ. Μητρώα για την αντίστοιχη 
κατηγορία έργου. 

β) Αλλοδαποί διαγωνιζόμενοι που αποδεικνύουν ότι 
κατά την τελευταία πενταετία, έχουν εκτελέσει έργα πα¬ 
ρόμοια (ποιοτικά και ποσοτικά) με το δημοπρατούμενο. 

5. Γ ια τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 3934,72 ΕΥΡΩ και 
ισχύ τουλάχιστον 210 ημερολογιακών ημερών μετά την 
ημέρα διεξαγωγής του διαγωνισμού. Ο χρόνος ισχύος 
των προσφορών είναι 180 ημέρες. 

6. Η συνολική προθεσμία περάτωσης του έργου είναι 
τρεις (3) ημερολογιακοί μήνες από την πρωτοκόλληση 
της σύμβασης. 

7. Το έργο χρηματοδοτείται από ΣΑΤΑ. Προκαταβολή 
δε θα χορηγηθεί. 

8. Το αποτέλεσμα της δημοπρασίας θα εγκριθεί από 
την Οικονομική Επιτροπή. 

Χίος, 5 Ιουνίου 2012 

Ο Πρόεδρος της Επιτροπής Παιδείας 
ΝΙΚΟΛΑΟΣ ΝΥΚΤΑΣ 

-♦- 

( 10 ) 

ΝΟΜΟΣ ΛΑΚΩΝΙΑΣ 
ΔΗΜΟΣ ΣΠΑΡΤΗΣ 

Ο Δήμος Σπάρτης διακηρύσσει δημόσιο ανοιχτό δι¬ 
αγωνισμό για την ανάθεση του έργου «ΟΔΟΠΟΙΙΑ ΚΑΙ 
ΤΕΧΝΙΚΑ ΕΡΓΑ ΣΤΙΣ ΤΚ ΑΝΩΓΕΙΩΝ ΚΑΙ ΠΑΛΑΙΟΠΑΝΑ- 
ΓΙΑΣ», προϋπολογισμού 85.365,85 ευρώ (χωρίς Φ.Π.Α. και 
Αναθεώρηση). Το έργο συντίθεται από τις ακόλουθες 
κατηγορίες εργασιών: κατηγορία ΟΔΟΠΟΙΙΑ με προϋπο¬ 
λογισμό 85.365,85 ευρώ (δαπάνη εργασιών, απρόβλεπτα 
15%, Γ.Ε. και Ε.Ο. και απολογιστικά). 

Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κ,λπ.) από τη ΔΙΕΥΘΥΝΣΗ ΤΕΧΝΙΚΩΝ ΥΠΗ¬ 
ΡΕΣΙΩΝ του Δήμου Σπάρτης μέχρι και την 28 η Ιουνίου 
2012, ημέρα Πέμπτη. Η διακήρυξη του έργου έχει συντα¬ 
χθεί κατά το εγκεκριμένο από τον υπουργό ΠΕΧΩΔΕ 
υπόδειγμα Β'. 

Πληροφορίες δίνονται στα τηλ. 27313-61115 και 27313- 
61102, ίαχ επικοινωνίας 27310-89158. 

Αρμόδιοι υπάλληλοι για την επικοινωνία είναι η Παπα- 
δάκου Χριστοφίλη και ο Πανόπουλος Βασίλειος. 

Ο διαγωνισμός θα διεξαχθεί την 3 η Ιουλίου 2012, ημέρα 
Τρίτη, και ώρα 10.00 π.μ. (λήξη κατάθεσης προσφορών) 
στα γραφεία της Διεύθυνσης Τεχνικών Υπηρεσιών του 
Δήμου Σπάρτης, στη Μαγούλα, και το σύστημα υπο¬ 
βολής προσφορών είναι με ενιαίο ποσοστό έκπτωσης 
επί τοις εκατό του τιμολογίου της υπ’ αριθμ. 43/2012 
εγκεκριμένης μελέτης (άρθρο 5 του Ν. 3669/2008). 

Στο διαγωνισμό γίνονται δεκτοί: 

Μεμονωμένες εργοληπτικές επιχειρήσεις: 

Ημεδαποί διαγωνιζόμενοι μεμονωμένοι ή σε κοινο¬ 
πραξία εγγεγραμμένοι στο Μ.Ε.ΕΠ. που καλύπτουν τις 
κατηγορίες και τάξεις του έργου, δηλαδή τάξεις Α1, Α2 
ή 1 ης στην κατηγορία ΟΔΟΠΟΙΙΑ. 


Αλλοδαποί διαγωνιζόμενοι από κράτη μέλη της Ευρω¬ 
παϊκής Ένωσης ή του Ευρωπαϊκού Οικονομικού Χώρου 
(Ε.Ο.Χ.) ή από κράτη που έχουν υπογράψει τη συμφωνία 
για τις δημόσιες Συμβάσεις (Σ.Δ.Σ.) του Παγκόσμιου Ορ¬ 
γανισμού Εμπορίου (Π.Ο.Ε.) στα οποία τηρούνται επίση¬ 
μοι κατάλογοι αναγνωρισμένων εργοληπτών, εφόσον 
είναι εγγεγραμμένες σε αυτούς και σε τάξη και κα¬ 
τηγορία αντίστοιχη με τις καλούμενες του Ελληνικού 
Μητρώου Μ.Ε.ΕΠ. 

Αλλοδαποί διαγωνιζόμενοι που αποδεικνύουν ότι κατά 
την τελευταία πενταετία έχουν εκτελέσει έργα παρό¬ 
μοια (ποιοτικά και ποσοτικά) με το δημοπρατούμενο. 

Κοινοπραξίες Εργ. Επ. των παραπάνω περιπτώσεων 
α, β και γ σε οποιονδήποτε συνδυασμό μεταξύ τους, 
υπό τους όρους του άρθρου 16 παρ. 7 του Ν. 3669/2008 
(ΚΔΕ). (Κοινοπραξία στην ίδια κατηγορία) και υπό τον 
όρο ότι κάθε Εργοληπτική Επιχείρηση θα συμμετέχει 
στο κοινοπρακτικό σχήμα με ποσοστό όχι μικρότερο 
του 25% της καλούμενης κατηγορίας. 

Κάθε εργοληπτική επιχείρηση συμμετέχει είτε μεμο¬ 
νωμένα είτε ως μέλος ενός κοινοπρακτικού σχήματος. 
Γίνονται επίσης δεκτές και μεμονωμένες εργοληπτι¬ 
κές επιχειρήσεις ή κοινοπραξίες εργοληπτικών επι¬ 
χειρήσεων κατ’ εφαρμογή της παρ. 9 του άρθρου 16 
του ν. 3669/2008 («κύρια κατηγορία»). Κατά τα λοιπά 
εφαρμόζονται οι ισχύουσες διατάξεις για τη συμμετοχή 
εργοληπτικών επιχειρήσεων σε διαγωνισμούς για την 
κατασκευή Δημοσίων Έργων. 

Γ ια τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 1.708,00 ευρώ και 
ισχύ τουλάχιστον έξι (6) μηνών και τριάντα (30) ημερών, 
μετά την ημέρα διεξαγωγής του διαγωνισμού. 

Ο χρόνος ισχύος των προσφορών είναι έξι (6) μήνες. 

Το έργο χρηματοδοτείται από ΣΑΤΑ. Προκαταβολή 
δε θα χορηγηθεί. 

Σύμφωνα με το άρθρο 35 παρ. 2 του Ν. 3669/2008 
απαιτούνται πρόσθετες Εγγυήσεις καλής Εκτέλεσης 
όταν το όριο της έκπτωσης υπερβαίνει το 12% (Δώδεκα 
τοις εκατό). 

Η προθεσμία εκτέλεσης του έργου ορίζεται σε εκατόν 
είκοσι (120) ημερολογιακές ημέρες. 

Υπάρχει η δυνατότητα χρησιμοποίησης των «επί 
έλασσον» δαπανών, η διαχείριση των οποίων θα ακο¬ 
λουθεί τις προβλέψεις της υφιστάμενης νομοθεσίας 
(άρθρο 8 παρ.3 του Ν. 1481/1984, όπως ισχύει μετά την 
αντικατάστασή της με την παρ. 4 του άρθρου 57 του 
Ν. 3669/2008. Επίσης τίθεται σε εφαρμογή η υπ’ αριθ. 
Δ17α/08/36/ΦΝ 443/20-03-2008 εγκύκλιο 5/2008 ΥΠΕΧΩ- 
ΔΕ (σχ. με την ασφαλιστική ενημερότητα). 

Το αποτέλεσμα της δημοπρασίας θα εγκριθεί από την 
Οικονομική Επιτροπή. 

Σπάρτη 6 Ιουνίου 2012 

Ο Δήμαρχος 
ΣΤΑΥΡΟΣ ΑΡΓΕΙΤΑΚΟΣ 

-♦- 

( 11 ) 

ΝΟΜΟΣ ΑΤΤΙΚΗΣ 
ΔΗΜΟΣ ΠΕΤΡΟΥΠΟΛΗΣ 

Αριθμ. 9006 

1. Ο ΔΗΜΟΣ ΠΕΤΡΟΥΠΟΛΗΣ, προκηρύσσει ανοιχτό 
διαγωνισμό για την ανάθεση του έργου «ΑΝΑΚΑΤΑ- 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ 


ΣΚΕΥΗ ΠΕΖΟΔΡΟΜΙΩΝ», με προϋπολογισμό 100.000,00 € 
με αναθεώρηση και Φ.Π.Α. 

Το έργο συντίθεται από κατηγορία εργασιών ΟΙΚΟΔΟ¬ 
ΜΙΚΑ Α1, Α2 και 1 η τάξη, με προϋπολογισμό 81.300,72 € 
(δαπάνη εργασιών, ΓΕ και ΟΕ και απρόβλεπτα). 

2. Οι ενδιαφερόμενοι για την παραλαβή των συμ¬ 
βατικών τευχών (Προϋπολογισμό, Τιμολόγιο μελέτης, 
Συγγραφή Υποχρεώσεων κ.λπ,) θα αναλάβουν την ανα¬ 
παραγωγή με δική τους δαπάνη και επιμέλεια, ενώ μπο¬ 
ρούν να ζητούν πληροφορίες και να παραλαμβάνουν 
την Διακήρυξη και το Έντυπο υποβολής προσφοράς 
τους από την έδρα της Τεχνικής Υπηρεσίας του Δήμου, 
Κ. Βάρναλη 67,1 ος όροφος, όλες τις εργάσιμες ημέρες 
και ώρες 9.00-14.30 μέχρι και την Πέμπτη 21/06/2012. 
Πληροφορίες στο τηλέφωνο 213-2024425, ΡΑΧ επικοι¬ 
νωνίας 231-2024474, αρμόδια υπάλληλος για επικοινωνία 
η Βινιεράτου Αγγελική. 

Η διακήρυξη του έργου έχει συνταχθεί κατά το εγκε¬ 
κριμένο από τον υπουργό ΠΕΧΩΔΕ υπόδειγμα τύπου 
Β. 

3. Ο διαγωνισμός θα διεξαχθεί στις 26/06/2012, ημέρα 
Τρίτη και ώρα λήξης της υποβολής προσφορών ορίζε¬ 
ται η 10.00 π.μ. και το σύστημα υποβολής προσφορών 
είναι με επιμέρους ποσοστά έκπτωσης του άρθρου 7 
του π.δ. 609/1985. 

4. Στο διαγωνισμό γίνονται δεκτοί α) ημεδαποί διαγω- 
νιζόμενοι, μεμονωμένοι ή σε κοινοπραξία, εγγεγραμμένοι 
στο Μ.Ε.ΕΠ., που καλύπτουν τις κατηγορίες και τάξεις 
του έργου, ήτοι τάξεις Α1, Α2 και 1 η τάξη στην κατη¬ 
γορία ΟΙΚΟΔΟΜΙΚΑ, β) αλλοδαποί διαγωνιζόμενοι που 
αποδεικνύουν ότι κατά την τελευταία πενταετία, έχουν 
εκτελέσει έργα παρόμοια (ποιοτικά και ποσοτικά) με το 
δημοπρατούμενο. 

5. Για τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 1.627,00 € και ισχύ 
τουλάχιστον 6 μηνών και 30 ημερών, από την ημέρα 
διεξαγωγής του διαγωνισμού. 

Ο χρόνος ισχύος των προσφορών είναι 6 μήνες από 
την ημερομηνία υποβολής των προσφορών. 

Ο συμβατικός χρόνος περαίωσης του έργου ορίσθηκε 
σε έξι (06) ημερολογιακούς μήνες. 

6. Το αποτέλεσμα της δημοπρασίας θα εγκριθεί από 
την Οικονομική Επιτροπή. 

Πετρούπολη, 6 Ιουνίου 2012 

Ο Δήμαρχος 
ΘΩΜΑΣ ΚΟΤΣΑΜΠΑΣ 

-♦- 

( 12 ) 

ΠΕΡΙΦΕΡΕΙΑ ΘΕΣΣΑΛΙΑΣ 
ΓΕΝΙΚΗ ΔΙΕΥΘΥΝΣΗ ΑΝΑΠΤ. ΠΡΟΓ/ΣΜΟΥ 
ΔΙΕΥΘΥΝΣΗ ΤΕΧΝΙΚΩΝ ΕΡΓΩΝ 
ΠΕΡΙΦΕΡΕΙΑΚΗΣ ΕΝΟΤΗΤΑΣ ΚΑΡΔΙΤΣΑΣ 

Αριθμ. 89496/1498 

Η Δ/νση Τεχνικών έργων Περιφερειακής Ενότητας 
Καρδίτσας Περιφέρειας Θεσσαλίας προκηρύσσει ανοι¬ 
χτό μειοδοτικό διαγωνισμό για την επιλογή αναδόχου 
κατασκευής του έργου: «ΟΔΙΚΗ ΣΥΝΔΕΣΗ ΒΙΟΜΗΧΑ¬ 
ΝΙΩΝ ΚΑΙ ΒΙΟΤΕΧΝΙΩΝ ΜΕ ΤΟ ΕΠΑΡΧΙΑΚΟ ΚΑΙ ΕΘΝΙ¬ 
ΚΟ ΔΙΚΤΥΟ ΤΟΥ ΝΟΜΟΥ (Ε' ΦΑΣΗ)» προϋπολογισμού 
300.000 ευρώ με Φ.Π.Α. 


1. Οι ενδιαφερόμενοι μπορούν να παραλάβουν τα συμ¬ 
βατικό τεύχη του διαγωνισμού (Διακήρυξη, Συγγραφή 
Υποχρεώσεων κ.λπ.) από την έδρα της υπηρεσίας Δ/ 
νση Τεχν.Έργων Π.Ε. Καρδίτσας Μπλατσούκα 24 43100 
Καρδίτσα, μέχρι τις 28-06-2012. Η διακήρυξη του έργου 
έχει συνταχθεί κατά το εγκεκριμένο από τον υπουργό 
ΠΕΧΩΔΕ υπόδειγμα τύπου Β. 

Πληροφορίες στο τηλέφωνο 24413-54905 Ή 24413- 
54916 ΡΑΧ επικοινωνίας 24410-25349. 

2. Ο διαγωνισμός θα διεξαχθεί την 3 η Ιουλίου του 
έτους 2012, ημέρα Τρίτη και ώρα 10.00 π.μ. και το σύ¬ 
στημα υποβολής προσφορών είναι το σύστημα προ¬ 
σφοράς με επί μέρους ποσοστά έκπτωσης και έλεγχο 
ομαλότητας, σύμφωνα με τις διατάξεις του άρθρου 6 
του Ν. 3669/2008 (ΚΔΕ). 

3. Στο διαγωνισμό γίνονται δεκτοί α) ημεδαποί δια- 
γωνιζόμενοι, μεμονωμένοι ή σε κοινοπραξία, εγγεγραμ¬ 
μένοι στο Μ.Ε.ΕΠ., που καλύπτουν τις κατηγορίες και 
τάξεις του έργου, ήτοι Α2 τάξη και άνω στην κατηγο¬ 
ρία έργων Οδοποιίας β) αλλοδαποί διαγωνιζόμενοι που 
αποδεικνύουν ότι κατά την τελευταία πενταετία, έχουν 
εκτελέσει έργα παρόμοια (ποιοτικά και ποσοτικά) με το 
δημοπρατούμενο. 

4. Για τη συμμετοχή στο διαγωνισμό απαιτείται η 
κατάθεση εγγυητικής επιστολής ύψους 4.862,00 ευρώ 
και ισχύ τουλάχιστον 6 μήνες και 30 μέρες, μετά την 
ημέρα διεξαγωγής του διαγωνισμού. Ο χρόνος ισχύος 
των προσφορών είναι 6 μήνες. 

5. Το έργο χρηματοδοτείται από πιστώσεις ΚΑΠ Π.Ε. 
Καρδίτσας. 

6. Το αποτέλεσμα της δημοπρασίας θα εγκριθεί από 
την Οικονομική Επιτροπή Περιφέρειας Θεσσαλίας. 

Καρδίτσα, 5 Ιουνίου 2012 

Ο Αντιπεριφερειάρχης 
ΒΑΣΙΛΕΙΟΣ ΤΣΑΚΟΣ 

-♦- 

(13) 

ΠΕΡΙΦΕΡΕΙΑ ΘΕΣΣΑΛΙΑΣ 
ΠΕΡΙΦΕΡΕΙΑΚΗΣ ΕΝΟΤΗΤΑΣ ΚΑΡΔΙΤΣΑΣ 
ΔΗΜΟΣ ΣΟΦΑΔΩΝ 

Αριθμ. 14374 

Ο Δήμος Σοφάδων Ν. Καρδίτσας προκηρύσσει ανοιχτό 
διαγωνισμό για την ανάθεση του έργου «ΚΑΤΑΣΚΕΥΗ 
ΟΔΩΝ ΟΙΚΙΣΜΟΥ ΑΘΙΓΓΑΝΩΝ III- ΥΔΡΕΥΣΗ» με προϋ¬ 
πολογισμό 140.000,00 ευρώ με ΦΠΑ 23%. 

Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κ.λπ.) από την Τεχνική Υπηρεσία του 
Δήμου Σοφάδων Κιερίου 49, μέχρι και την 21-06-2012. 
Πληροφορίες στα τηλ. 24433 53229-230, Ραχ. 24433 
53234, αρμόδιος υπάλληλος για επικοινωνία Αραμπα¬ 
τζής Ευάγγελος. 

Η διακήρυξη του έργου έχει συνταχθεί κατά το εγκε¬ 
κριμένο από τον υπουργό ΠΕ.ΧΩ.Δ.Ε. υπόδειγμα τύπου 
Β. 

Η δημοπρασία θα διενεργηθεί την 26 η του μηνάς Ιουνί¬ 
ου 2012 ημέρα Τρίτη και ώρα 10.00 π.μ. (ώρα λήξης επί¬ 
δοσης προσφορών) στα γραφεία του Δήμου Σοφάδων 
ενώπιον της αρμόδιας Επιτροπής του Διαγωνισμού και 
το σύστημα υποβολής προσφοράς είναι με επιμέρους 

ποσοστά έκπτωσης κατά ομάδες, εκφρασμένο σε ακέ¬ 
ραιες μονάδες επί τοις εκατό, σύμφωνα με το άρθρο 6 
του Ν. 3669/2008. 

Στη δημοπρασία γίνονται δεκτοί α) ημεδαποί διαγω- 
νιζόμενοι, μεμονωμένοι εγγεγραμμένοι στο Ελληνικό 
Μητρώο Μ.Ε.ΕΠ. του Υ.ΠΕ.ΧΩ.Δ.Ε. εφόσον ανήκουν στην 
Α1 τάξη και άνω για έργα κατηγορίας ΥΔΡΑΥΛΙΚΑ και 
Α1 τάξη και άνω για έργα κατηγορίας ΗΛΕΚΤΡΟΜΗΧΑ- 
ΝΟΛΟΓΙΚΑ σε κοινοπραξία ή στην Α2 τάξη και άνω για 
έργα κατηγορίας ΗΛΕΚΤΡΟΜΗΧΑΝΟΛΟΓΙΚΑ β) αλλο¬ 
δαποί διαγωνιζόμενοι, εφόσον αποδεικνύουν ότι έχουν 
εκτελέσει, παρόμοια ποιοτικά και ποσοτικά έργα με το 
δημοπρατούμενο. 

Για την συμμετοχή στο διαγωνισμό απαιτείται η κατά¬ 
θεση εγγυητικής επιστολής ύψους 2.266,16 ευρώ και ισχύ 
τουλάχιστον 210 ημέρες μετά την ημέρα διεξαγωγής 
της δημοπρασίας. 

Ο χρόνος ισχύος των προσφορών ορίζεται σε εκατόν 
ογδόντα (180) ημέρες. 

Το έργο χρηματοδοτείται από το πρόγραμμα ΥΠΟΥΡ¬ 
ΓΕΙΟ ΕΣΩΤΕΡΙΚΩΝ Πρόγραμμα «Εκτέλεση εργασιών 
βελτίωσης της υποδομής των χώρων διαμονής των 
τσιγγάνων» και η υπάρχουσα πίστωση για το έτος 2012 
ανέρχεται σε 140.000,00 Ευρώ. 

Σοφάδες, 6 Ιουνίου 2012 
Ο Δήμαρχος 

ΧΑΡΑΛΑΜΠΟΣ ΠΑΠΑΔΟΠΟΥΛΟΣ 

-♦- 

(14) 

ΝΟΜΟΣ ΛΑΣΙΘΙΟΥ 
ΔΗΜΟΣ ΟΡΟΠΕΔΙΟΥ ΛΑΣΙΘΙΟΥ 

Αριθμ. 2997 

1. Ο Δήμος Οροπεδίου Λασιθίου, προκηρύσσει ανοικτό 
διαγωνισμό για την ανάθεση του έργου «Αντιπλημμυρική 
Προστασία οικισμών», με προϋπολογισμό 41.612,56 ευρώ 
χωρίς αναθεώρηση και Φ.Π.Α. 

Το έργο συντίθεται από τις ακόλουθες κατηγορίες 
εργασιών: 

α) κατηγορία Υδραυλικών με προϋπολογισμό: 41.612,56 € 
(δαπάνη εργασιών, ΓΕ και ΟΕ και απρόβλεπτα). 

2. Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κλπ.) από την έδρα του Δήμου Οροπεδίου 
Λασιθίου στο Τζερμιάδων ΛΑΣΙΘΙΟΥ, Τ.Κ, 72052, μέχρι τις 
21-06-2012. Η διακήρυξη του έργου έχει συνταχθεί κατά 
το εγκεκριμένο από τον υπουργό ΠΕΧΩΔΕ υπόδειγμα 
τύπου Β. Πληροφορίες στο τηλέφωνο 2844340146 και 
2844340156, ΡΑΧ επικοινωνίας 2844089051, αρμόδιοι 
υπάλληλοι για επικοινωνία Μανόλης Παντατωσάκης 
και Χρήστος Μπέκος. 

3. Ο διαγωνισμός θα διεξαχθεί στις 26-06-2012 ημέρα 
Τρίτη και ώρα 10:00 π.μ. (που θα είναι η ώρα λήξεως 
της παραλαβής προσφορών) και το σύστημα υποβολής 
προσφορών είναι με το σύστημα «επί μέρους ποσοστά 
έκπτωσης σε συμπληρωμένο τιμολόγιο ομαδοποιημέ- 
νων τιμών της υπηρεσίας, σε ακέραιες μονάδες επί 
τοις εκατό, με έλεγχο ομαλότητας των επί μέρους 
ποσοστών έκπτωσης» του άρθρου 4 παράγραφος 4β, 
του Ν. 1418/1984 και του Ν. 3669/2008 (ΚΔΕ) ως ισχύουν 
σήμερα. 


4. Στο διαγωνισμό γίνονται δεκτοί α) ημεδαποί διαγω- 
νιζόμενοι, μεμονωμένοι ή σε κοινοπραξία, εγγεγραμμένοι 
στο Μ.Ε.ΕΠ. που καλύπτουν τις κατηγορίες και τάξεις 
του έργου, ήτοι τάξεις Α1 έως 1 η για έργα Υδραυλικά. 

β) αλλοδαποί διαγωνιζόμενοι, που αποδεικνύουν ότι 
κατά την τελευταία πενταετία, έχουν εκτελέσει έργα 
παρόμοια (ποιοτικά και ποσοτικά) με το δημοπρατού¬ 
μενο. 

5. Γ ια τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 833,00 ευρώ και 
ισχύ τουλάχιστον 210 ημερών, μετά την ημέρα διεξαγω¬ 
γής του διαγωνισμού. Ο χρόνος ισχύος των προσφορών 
είναι 180 ημέρες. 

6. Το έργο Χρηματοδοτείται από ΠΟΛΙΤΙΚΗ ΠΡΟΣΤΑ¬ 
ΣΙΑ. 

Προκαταβολή δε θα χορηγηθεί. 

7. Το αποτέλεσμα της δημοπρασίας θα εγκριθεί από 
το Δήμο Οροπεδίου Λασιθίου. 

Τζερμιάδων, 6 Ιουνίου 2012 

Ο Δήμαρχος 
ΓΕΩΡΓΙΟΣ ΜΗΛΙΑΡΑΣ 
-♦- 

(15) 

ΣΥΝΔΕΣΜΟΣ ΔΙΑΧΕΙΡΙΣΗΣ ΣΤΕΡΕΩΝ ΑΠΟΒΛΗΤΩΝ 
(ΣΥ.ΔΙ.Σ.Α) Ν. ΜΑΓΝΗΣΙΑΣ 

Αριθμ. 495 

Ο Σύνδεσμος Διαχείρισης Στερεών Αποβλήτων Ν. 
Μαγνησίας προκηρύσσει ανοικτό δημόσιο μειοδοτικό 
διαγωνισμό με ενσφράγιστες προσφορές δια συμπλη- 
ρώσεως τιμολογίου σύμφωνα με τις διατάξεις του 
Ν. 3463/2006 και του Π.Δ. 28/1980, όπως τροποποιήθη¬ 
καν, συμπληρώθηκαν και ισχύουν μέχρι σήμερα, για την 
ανάδειξη αναδόχου εκτέλεσης της εργασίας: «Υγειονο¬ 
μική ταφή απορριμμάτων Χ.Υ.Τ.Α Νοτίου Πηλίου, έτους 
2012 ». 

Ο προϋπολογισμός μελέτης ανέρχεται στις εκατόν 
πέντε χιλιάδες Ευρώ (105.000,00 €) μη συμπεριλαμβα¬ 
νομένου του Φ.Π.Α. 

Ο διαγωνισμός θα γίνει την 21 η του μηνός Ιουνίου 
του έτους 2012 ημέρα της εβδομάδας Πέμπτη και ώρα 
11,00 π.μ. (λήξη επίδοσης προσφορών) στο Δημαρχιακό 
Κατάστημα Βόλου (αίθουσα Δημοτικού Συμβουλίου στο 
Βόλο πλατεία Ρήγα Φεραίου) ενώπιον της αρμόδιας 
επιτροπής. 

Στο διαγωνισμό μπορούν να λάβουν μέρος φυσικά ή 
νομικά πρόσωπα ιδιωτικού δικαίου, ενώσεις ή κοινοπρα¬ 
ξίες αυτών που υποβάλλουν κοινή προσφορά. 

Η εγγύηση συμμετοχής στο διαγωνισμό ορίζεται στο 
ποσόν των πέντε χιλιάδων διακοσίων (5.250,00) ευρώ 
και παρέχεται με εγγυητική επιστολή αναγνωρισμένης 
τράπεζας συνταγμένη κατά τον ισχύοντα τύπο για το 
Δημόσιο ή με γραμμάτιο του Ταμείου Παρακαταθηκών 
και Δανείων, που θα απευθύνεται προς τον Σύνδεσμο 
Διαχείριση Στερεών Αποβλήτων Ν. Μαγνησίας. 

Η εργασία χρηματοδοτείται από τα τακτικά έσοδα 
του Συνδέσμου με την αναγκαία πίστωση. 

Η χρονική και συμβατική διάρκεια της εργασίας ορί¬ 
ζεται σε ένα (1) έτος. 

Πληροφορίες όλες τις εργάσιμες ημέρες και ώρες στα 
γραφεία του Συνδέσμου, Δημητριάδος 174 - ΒΟΛΟΣ, Τηλ. 
24210-28568, 24210-27220 και φαξ 24210-27208. 

Τα τεύχη δημοπράτησης θα δίνονται μέχρι μια εργά¬ 
σιμη ημέρα πριν το διαγωνισμό. 

Τα έξοδα δημοσίευσης στις εφημερίδες της Περίλη¬ 
ψης Διακήρυξης και τυχόν επαναληπτικών, βαρύνουν 
τον Ανάδοχο. 

Βόλος, 5 Ιουνίου 2012 
Ο Πρόεδρος 

ΛΕΩΝΙΔΑΣ ΑΝΑΣΤΑΣΙΟΥ 

-♦- 

( 16 ) 

ΔΗΜΟΤΙΚΗ ΕΠΙΧΕΙΡΗΣΗ ΤΗΛΕΘΕΡΜΑΝΣΗΣ 
ΠΤΟΛΕΜΑΪΔΑΣ ΔΗΜΟΥ ΕΟΡΔΑΙΑΣ (Δ.Ε.ΤΗ.Π.) 

Αριθμ. 2979 

Η ΔΗΜΟΤΙΚΗ ΕΠΙΧΕΙΡΗΣΗ ΤΗΛΕΘΕΡΜΑΝΣΗΣ ΠΤΟΛΕ- 
ΜΑΪΔΑΣ (Δ.Ε.ΤΗ.Π.), προκηρύσσει ανοιχτό διαγωνισμό 
νια την ανάθεση του έργου: «ΟΙΚΟΔΟΜΙΚΕΣ ΕΡΓΑΣΙΕΣ 
ΣΥΝΤΗΡΗΣΗΣ ΚΤΗΡΙΑΚΩΝ ΕΓΚΑΤΑΣΤΑΣΕΩΝ, ΑΠΟΚΑ¬ 
ΤΑΣΤΑΣΕΙΣ ΔΙΑΡΡΟΩΝ ΚΑΙ ΚΑΤΑΣΚΕΥΗ ΝΕΩΝ ΣΥΝΔΕ¬ 
ΣΕΩΝ ΚΑΤΑΝΑΛΩΤΩΝ» (αριθμός μελέτης: 12/2012), με 
προϋπολογισμό μελέτης 130.904,00 ευρώ (συμπεριλαμ- 
βάνεται ο ΦΠΑ 23%). Το έργο συντίθεται από εργασίες 
της κατηγορίας ΥΔΡΑΥΛΙΚΩΝ, δαπάνης με ΓΕ και ΟΕ 
18%, απρόβλεπτα 15% και απολογιστικά: 106.426,31 €. 

2. Το έργο αφορά την εκτέλεση υδραυλικών εργασιών 
για την αποκατάσταση διαρροών και την κατασκευή 
νέων συνδέσεων καταναλωτών στο υφιστάμενο δίκτυο 
τηλεθέρμανσης καθώς επίσης και εργασίες καθαρισμού 
και συντήρησης των Εγκαταστάσεων της Δ.Ε.ΤΗ.Π. 

3. Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Συγγραφή 
Υποχρεώσεων κ.λπ.) από την έδρα της υπηρεσίας Εθνικής 
Αντίστασης 11, 50200 Πτολεμαΐδα, μέχρι τις 28-06-2012 
με την καταβολή είκοσι (20) € σε μετρητά έναντι από¬ 
δειξης. Η διακήρυξη του έργου έχει συνταχθεί κατά 
το εγκεκριμένο από τον υπουργό ΠΕΧΩΔΕ υπόδειγ¬ 
μα τύπου Β «Για έργα που δεν εμπίπτουν στο πεδίο 


εφαρμογής των Οδηγιών 2004/18 και 2004/17». Πληρο¬ 
φορίες στο τηλέφωνο: 2463054420, ΡΑΧ επικοινωνίας: 
2463054423, αρμόδια γραμματεία Τμήματος Μελετών 
και Επίβλεψης Δ.Ε.ΤΗ.Π. 

4. Ο διαγωνισμός θα διεξαχθεί στις 03-07-2012, ημέρα 
Τρίτη και ώρα 10:00 π.μ. στην έδρα της Δ.ΕΤΗ.Π και το 
σύστημα υποβολής προσφορών είναι με ενιαίο ποσοστό 
έκπτωσης του άρθρου 5 του Ν. 3669/2008. 

5. Στο διαγωνισμό γίνονται δεκτοί: α) ημεδαποί διαγω- 
νιζόμενοι, μεμονωμένοι ή σε κοινοπραξία, εγγεγραμμένοι 
στο Μ.Ε.ΕΠ., που καλύπτουν τις κατηγορίες και τάξεις 
του έργου, ήτοι τάξη Α2 ή 1 η ή 2 η (εφόσον έχουν το νομό 
Κοζάνης ως έδρα της επιχείρησης ή δηλωμένο στην 
υπηρεσία Μ.Ε.ΕΠ. ως δεύτερο νομό) για έργα κατηγορί¬ 
ας ΥΔΡΑΥΛΙΚΑ β) κοινοπραξίες εργοληπτικών επιχειρή¬ 
σεων εγγεγραμμένων στην τάξη Α1 του Μ.Ε.ΕΠ. για έργα 
κατηγορίας ΥΔΡΑΥΛΙΚΑ και γ) αλλοδαποί διαγωνιζόμε- 
νοι είτε εγγεγραμμένοι σε καταλόγους αντίστοιχων τά¬ 
ξεων και κατηγορίας είτε αποδεικνύοντας ότι κατά την 
τελευταία πενταετία, έχουν εκτελέσει έργα παρόμοια 
(ποιοτικά και ποσοτικά) με το δημοπρατούμενο. 

6. Για την συμμετοχή στο διαγωνισμό απαιτείται η 
κατάθεση εγγυητικής επιστολής συμμετοχής ύψους 
2.128,00 € (2% του προϋπολογισμού μελέτης) και ισχύ¬ 
ος τουλάχιστον 6 μηνών και τριάντα (30) ημερών από 
την ημέρα διεξαγωγής του διαγωνισμού. Εγγυητική επι¬ 
στολή καλής εκτέλεσης 5% επί του προϋπολογισμού 
υπηρεσίας. Ο χρόνος ισχύος των προσφορών είναι έξι 
μήνες. Προθεσμία εκτέλεσης του έργου: 12 μήνες από 
την υπογραφή της σύμβασης. 

7. Το έργο χρηματοδοτείται από ίδιους πόρους της 
Δ.ΕΤΗ.Π. Προκαταβολή δε θα χορηγηθεί. 

8. Το αποτέλεσμα της δημοπρασίας θα εγκριθεί από 
το Διοικητικό Συμβούλιο της Δ.Ε.ΤΗ.Π. 

Ο Πρόεδρος Δ.Σ. 

ΝΙΚΟΛΑΟΣ ΚΟΥΣΙΔΗΣ 

